cyanic-selkie/wikianc huggingface dataset:
เลวี เอชโคล
ช่วงปีแรก
ในเมืองวิลนา เอชโคลได้เข้าร่วมสมาคมนักศึกษาเซียรีไซออน (เยาวชนแห่งไซออน) และเริ่มมีความสัมพันธ์กับขบวนการไซออนิสต์ เขาได้รับเลือกให้เป็นคณะกรรมการบริหารท้องถิ่น และในปี ค.ศ. 1913 เขาได้เข้าร่วมพรรคฮาโปเอลฮัตเซอร์หลังจากการพบปะกับโยเซฟ สปรินแซค ผู้เป็นหัวหน้าพรรค
กิจกรรมสาธารณะ: ค.ศ. 1914–1937
ในปี ค.ศ. 1914 เขาเดินทางไปปาเลสไตน์ ซึ่งตอนนั้นเป็นส่วนหนึ่งของจักรวรรดิออตโตมัน โดยตอนแรกเขาปักหลักในเปตะห์ติกวาและทำงานในการตั้งค่าของอุโมงค์ชลประทานที่สวนผลไม้ท้องถิ่น ในปีถัดมาเขาหวนคิดได้ว่าเป็นคนทำงานที่ยอดเยี่ยมในช่วงเวลานี้ เอชโคลผู้มีความคล่องแคล่วกลายเป็นที่รู้จักในระดับสาธารณะได้อย่างรวดเร็วและได้รับการเลือกตั้งเป็นสมาชิกของสหภาพแรงงานท้องถิ่น อย่างไรก็ตาม หลังจากนั้นไม่นานเขาก็ออกจากเปตะห์ติกวา แล้วเข้าร่วมกลุ่มเล็ก ๆ กลุ่มหนึ่งที่ตั้งอยู่ในเขตอาทารอต (เคลานเดีย)
เมื่อมีการปะทุของสงครามโลกครั้งที่หนึ่ง ด้วยความกลัวการต่อต้านของท้องถิ่น กลุ่มของเขาจึงปักหลักช่วงสั้น ๆ ในคฟาร์ยูเรีย ริชอนเลซิออน และกลับไปเปตะห์ติกวา ในปี ค.ศ. 1915–17 เขาเป็นสมาชิกสำคัญของสหภาพแรงงานจูเดีย ส่วนในปี ค.ศ. 1918 เขารับอาสากับกองพันยิวอาสาและทำหน้าที่ในกองพันนี้จนกระทั่งฤดูร้อนปี ค.ศ. 1920
ในเดือนกันยายน ค.ศ. 1920 เอชโคลเป็นหนึ่งใน 25 ผู้ก่อตั้งของคิบบุตซ์เดกาเนียเบตโดยทำให้กลายเป็นถิ่นที่อยู่ถาวรของเขา อย่างไรก็ตาม กิจกรรมสาธารณะของเขาเติบโตขึ้นและเขามักถูกส่งไปปฏิบัติภารกิจต่าง ๆ ในปี ค.ศ. 1920 เขาเป็นหนึ่งในผู้ก่อตั้งฮิสตาดรุต และเป็นผู้ก่อตั้งฮากานาห์ เขาเป็นสมาชิกกองบัญชาการสูงสุดแห่งชาติชุดแรกของฮากานาห์ (ค.ศ. 1920–21) ในฐานะตัวแทนสำหรับฮิสตาดรุต เขาได้เป็นตัวแทนระหว่างประเทศในการประชุมต่าง ๆ และได้รับมอบหมายให้จัดตั้งองค์กร "สหภาพแรงงานเกษตร" ส่วนในปี ค.ศ. 1929 เขาได้เป็นตัวแทนสู่สภาคองเกรสไซออนิสต์เป็นครั้งแรก และได้รับเลือกสู่ฝ่ายบริหารไซออนิสต์ รวมทั้งเป็นสมาชิกคนหนึ่งของคณะผู้บริหารในองค์การชาวยิวที่จัดตั้งขึ้นใหม่
ระหว่าง ค.ศ. 1933–34 เอชโคลได้ทำงานอยู่ในกรุงเบอร์ลินในนามขององค์การไซออนิสต์โลกและฮาลูทซ์ ในช่วงเวลานี้เขาได้เจรจากับทางการเยอรมันเกี่ยวกับความตกลงฮาวารา เมื่อกลับมายังปาเลสไตน์ในปี ค.ศ. 1934 เขาได้รับการแต่งตั้งเป็นผู้อำนวยการของบริษัทเนอร์ ซึ่งจัดหาเงินทุนให้กับการตั้งถิ่นฐานทางการเกษตรใหม่ ๆ
ผู้อำนวยการเมโกรอท
เอชโคลพยายามชักจูงผู้มีอำนาจให้อนุมัติกฎหมายสำหรับบริษัทน้ำแห่งชาติตั้งแต่ช่วงประมาณ ค.ศ. 1930 โดยการเสนอแผนงบประมาณต่อหน้าองค์การไซออนิสต์โลกในปี ค.ศ. 1933 และ 1935 การก่อตัวของบริษัทน้ำเมโกรอท ได้ทำให้เกิดขึ้นในเดือนกุมภาพันธ์ ค.ศ. 1937 ภายใต้การบริหารจัดการร่วมกันของหน่วยงานชาวยิว, ฮิสตาดรุต และกองทุนแห่งชาติยิว เอชโคลทำหน้าที่เป็นผู้อำนวยการจนกระทั่ง ค.ศ. 1951 ซึ่งการกำกับดูแลได้มีขยายตัวในปี ค.ศ. 1938 จากพื้นที่การเกษตรไปยังพื้นที่ที่อยู่อาศัย และการก่อสร้างสายน้ำสายแรกสู่พื้นที่ภาคใต้ของทะเลทรายเนเกฟโดยเร็วใน ค.ศ. 1941 จนถึงปี ค.ศ. 1947 มีสายน้ำกว่า 200 กิโลเมตรที่ดำเนินการ
กิจกรรมทางการเมืองและการทหาร: ค.ศ. 1940–1949
เอชโคลกลับไปทำหน้าที่ในการบัญชาการระดับสูงของฮากานาห์ตั้งแต่ปี ค.ศ. 1940 ถึงปี 1948 และเป็นผู้รับผิดชอบในกองคลังขององค์กร เขามีส่วนร่วมในการซื้ออาวุธสำหรับฮากานาห์ก่อนและระหว่างสงครามอาหรับ–อิสราเอล ค.ศ. 1948
ระหว่าง ค.ศ. 1942–44 เอชโคลทำหน้าที่เป็นเลขาธิการใหญ่แห่งพรรคมาไป
ในช่วงสงครามโลกครั้งที่สอง เอชโคลสนับสนุนให้ชาวยิวสมัครเข้าเป็นทหารกับกองทัพสหราชอาณาจักร อย่างไรก็ตาม เขาได้ยืนยันกับผู้นำยีชูฟ และต่อมาได้เข้าร่วมอุดมการณ์ยืนยันความแตกต่างระหว่างแนวรบทั่วโลกและแนวรบในประเทศ โดยการต่อสู้กับอาณัติของสหราชอาณาจักร ส่วนในปี ค.ศ. 1945-46 เอชโคลเป็นตัวแทนของฮากานาห์ในการเป็นผู้นำขบวนการต่อต้านของชาวยิว
ส่วนในปี ค.ศ. 1947 เอชโคลได้รับการแต่งตั้งเป็นสมาชิกของสองสภาป้องกันหลัก: ได้แก่คณะกรรมการเนเกฟ ที่ดูแลการบริหารของเนเกฟก่อนการประกาศเอกราชของอิสราเอล ตลอดจคณะกรรมการกลาโหมทั่วไปแห่งผู้นำของยีชูฟ หลังจากปีนั้น เขาได้รับการแต่งตั้งจากเดวิด เบนกูเรียน เพื่อเป็นหัวหน้าศูนย์สรรหาบุคลากรระดับชาติ ซึ่งเป็นรากฐานของการสร้างกองกำลังป้องกันอิสราเอลขึ้นเมื่อรัฐอิสราเอลเป็นเอกราชในเดือนพฤษภาคม ค.ศ. 1948 ณ จุดนี้ เอชโคลได้รับการแต่งตั้งเป็นอธิบดีกระทรวงกลาโหม ตั้งแต่เดือนพฤษภาคม ค.ศ. 1948 ถึงเดือนมกราคม ค.ศ. 1949
การสู่อาชีพนักการเมืองระดับประเทศ
ในช่วงเวลาของการอพยพจำนวนมากสู่รัฐอิสราเอล (ค.ศ. 1949–1950) เอชโคลเป็นหัวหน้าแผนกการตั้งถิ่นฐานในองค์การชาวยิว ซึ่งเป็นครั้งแรกที่เขาเสนอแนวคิดในการจัดการกับจำนวนที่เหมาะสมของผู้อพยพเหล่านี้เมื่อตั้งฟาร์มเกษตรขึ้นใหม่ เพื่อแก้ภาวะที่กลืนไม่เข้าคายไม่ออกด้านที่อยู่อาศัยของพวกเขา เขากล่าวว่า: "...เราไม่รู้ว่าจะทำอย่างไรกับชาวยิวเหล่านี้ ดังนั้นเราก็แทรกแซงจากคำแนะนำจากใจของเรา และจากประสบการณ์ที่เราได้สะสมจนถึงปัจจุบัน และกล่าวว่า: ประเทศที่โดดเดี่ยว, ประชาชนที่โดดเดี่ยว; สิ่งทั้งสองนี้ต้องทำให้กันและกันเพื่อเบ่งบาน จากนี้ แนวคิดได้เกิดขึ้นเพื่อเปิดตัวการตั้งถิ่นฐานทางการเกษตรที่กว้างใหญ่ และดึงดูดผู้อพยพส่วนใหญ่" เอชโคลได้รับเลือกให้เข้าสู่สภาคเนสเซ็ท ในปี ค.ศ. 1951 ในฐานะสมาชิกพรรคมาไป เขาทำหน้าที่เป็นรัฐมนตรีว่าการกระทรวงเกษตรจนถึงปี ค.ศ. 1952
ในปี ค.ศ. 1961 เบนกูเรียนได้ขอลาออกจากตำแหน่งนายกรัฐมนตรีแลแนะนำให้เอชโคลเป็นผู้สืบทอดตำแหน่งต่อจากเขา อย่างไรก็ตาม พรรคมาไปปฏิเสธที่จะอนุญาตให้เบนกูเรียนลาออก ซึ่งเขายังคงเป็นผู้นำพรรคมาไปในการเลือกตั้งสภานิติบัญญัติ ค.ศ. 1961 แม้ว่าเขาพยายามที่จะสร้างรัฐบาลผสมและอาศัยการเจรจาของเอชโคลกับพรรคคู่แข่ง
รัฐมนตรีว่าการกระทรวงการคลัง
หลังจากการเสียชีวิตของเอลีเซอร์ เคปแลน เขาได้รับการแต่งตั้งเป็นรัฐมนตรีว่าการกระทรวงการคลังและดำรงตำแหน่งดังกล่าวต่อไปอีก 12 ปี ในช่วงหลายปีดังกล่าว เขาช่วยจัดรูปแบบกระทรวงการคลัง, จัดตั้งคณะกรรมการงบประมาณและหน่วยงานอื่น ๆ ส่วนในปี ค.ศ. 1954 เขาเสร็จสิ้นการออกกฎหมายเพื่อจัดตั้งธนาคารแห่งประเทศอิสราเอล
เอชโคลดูแลการดำเนินงานตามแผนเศรษฐกิจปี ค.ศ. 1952 ของเคปแลน ตลอดจนการทำข้อตกลงการชดใช้ค่าเสียหายระหว่างอิสราเอลและเยอรมนีตะวันตกให้บรรลุผล ซึ่งเป็นขั้นตอนสุดท้ายของการเจรจาต่อรองและลงนามในเดือนกันยายนปี ค.ศ. 1952
ในปี ค.ศ. 1957 เขาเริ่มเจรจากับประชาคมเศรษฐกิจยุโรปต่อการผสานของอิสราเอลในตลาด ซึ่งประสบความสำเร็จในท้ายที่สุดในปี ค.ศ. 1964 ด้วยการลงนามในข้อตกลงการค้าระหว่างสองหน่วยงาน
ส่วนในปี ค.ศ. 1962 เอชโคลได้เสนอแผนเศรษฐกิจฉบับใหม่
ตำแหน่งประธานพรรค
ในระหว่างที่ดำรงตำแหน่งรัฐมนตรีว่าการกระทรวงการคลัง เอชโคลเป็นที่ยอมรับในความเป็นผู้นำของพรรคมาไป และได้รับการแต่งตั้งจากนายกรัฐมนตรี เดวิด เบนกูเรียน ในฐานะผู้รับช่วงต่อจากเขา
เมื่อเบนกูเรียนลาออกในเดือนมิถุนายน ค.ศ. 1963 เอชโคลได้รับเลือกเป็นประธานพรรคโดยมีมติเป็นเอกฉันท์ และต่อมาได้รับแต่งตั้งให้เป็นนายกรัฐมนตรี อย่างไรก็ตาม ความสัมพันธ์ระหว่างเขากับเบ็นกูเรียนกลับกลายเป็นเรื่องรุนแรงในช่วงหลัง ๆ ของการสืบสวนเรื่องปฏิบัติลาวอน ซึ่งเป็นการปฏิบัติการลับของอิสราเอลในประเทศอียิปต์ ที่มีความผิดพลาดในทศวรรษก่อน เบนกูเรียนล้มเหลวต่อการท้าทายความเป็นผู้นำของเอชโคลและแยกตัวออกจากพรรคมาไปร่วมกับผู้ที่อยู่ในอุปถัมภ์ของเขาเพื่อจัดตั้งพรรคราฟีในเดือนมิถุนายน ค.ศ. 1965 ขณะเดียวกัน พรคคมาไปได้รวมกับอาห์ดัตฮาอโวดาเพื่อก่อตั้งพรรคแนวร่วมโดยมีเอชโคลเป็นหัวหน้า พรรคราฟีแพ้ในการเลือกตั้งแก่พรรคแนร่วมที่จัดขึ้นในเดือนพฤศจิกายนปี ค.ศ. 1965 โดยการสถาปนาเอชโคลในฐานะผู้นำที่ไม่อาจปฏิเสธได้ของประเทศ ถึงกระนั้น เบนกูเรียนผู้มีอิทธิพลในฐานะบิดาผู้ก่อตั้งประเทศอิสราเอล ยังคงเป็นบ่อนทำลายอำนาจของเอชโคลตลอดระยะเวลาของเขาในฐานะนายกรัฐมนตรี โดยการพรรณาถึงเขาว่าเป็นนักการเมืองไร้ความเข้มแข็งที่ไม่สามารถรับมือกับสถานการณ์ความมั่นคงของอิสราเอลได้
ในฐานะประธานพรรค เอชโคลได้สร้างรากฐานสำหรับพรรคแนวร่วมในปี ค.ศ. 1964, การก่อตัวของพรรคแรงงานอิสราเอลที่รวมเป็นหนึ่งในปี ค.ศ. 1968 และการรวมพลังกับพรรคมาปัมเพื่อสร้างแนวร่วมที่สองในปี ค.ศ. 1969
นายกรัฐมนตรี
เอชโคลก่อตั้งรัฐบาลที่สิบสองของอิสราเอลในปี ค.ศ. 1963 วาระแรกของเขาในตำแหน่งได้แสดงให้เห็นการเติบโตทางเศรษฐกิจอย่างต่อเนื่อง โดยเป็นตัวอย่างที่ชัดเจนจากการเปิดตัวของระบบผู้ให้บริการน้ำแห่งชาติในปี ค.ศ. 1964 เขาและพินแชส ซาเปียร์ รัฐมนตรีว่าการกระทรวงการคลังคนต่อมา มี "การแก้ไขอย่างละมุนละม่อม" ของเศรษฐกิจที่ร้อนแรง โดยใช้นโยบายถอยกลับที่เกิดการตกต่ำอย่างรุนแรงในกิจกรรมทางเศรษฐกิจ ระบบเศรษฐกิจแบบวางแผนจากส่วนกลางของอิสราเอลขาดกลไกในการควบคุมการชะลอตัวของตนเอง ซึ่งถึงระดับที่สูงกว่าที่คาดไว้ เอชโคลเผชิญกับความไม่สงบในประเทศที่เพิ่มขึ้นเนื่องจากการว่างงานถึง 12 เปอร์เซ็นต์ในปี ค.ศ. 1966 แต่ในที่สุดภาวะถดถอยก็ทำหน้าที่รักษาข้อบกพร่องทางเศรษฐกิจขั้นพื้นฐานและช่วยกระตุ้นการฟื้นตัวเมื่อปี ค.ศ. 1967–1973
เมื่อได้รับเลือกเข้าสู่ตำแหน่ง เลวี เอชโคล เติมเต็มปรารถนาของเซฟ จาบอตินสกี และนำร่างของเขารวมถึงภรรยาสู่ประเทศอิสราเอลซึ่งพวกเขาได้รับการฝังในสุสานเมาต์เฮอร์เซิล
ความสัมพันธ์ระหว่างประเทศ
เอชโคลทำงานเพื่อปรับปรุงความสัมพันธ์ระหว่างประเทศของอิสราเอล โดยสร้างความสัมพันธ์ทางการทูตกับประเทศเยอรมนีตะวันตกในปี ค.ศ. 1965 รวมถึงความผูกพันทางวัฒนธรรมกับสหภาพโซเวียต ซึ่งอนุญาตให้ชาวยิวโซเวียตบางคนอพยพไปยังอิสราเอล เขาเป็นนายกรัฐมนตรีอิสราเอลคนแรกที่ได้รับเชิญให้ไปเยือนสหรัฐอย่างเป็นทางการในเดือนพฤษภาคม ค.ศ. 1964
สงครามหกวัน
ความสัมพันธ์พิเศษที่เขาพัฒนากับประธานาธิบดีลินดอน บี. จอห์นสัน จะปรากฏความจริงหลักในการรับประกันทางการเมืองและการทหารของสหรัฐในการสนับสนุนอิสราเอลระหว่าง"ช่วงเวลารอคอย"ก่อนสงครามหกวันของเดือนมิถุนายน ค.ศ. 1967
อ้างอิงจากไมเคิล โอเรน เผยว่า การดื้อแพ่งของเอชโคลเมื่อเผชิญกับแรงกดดันทางทหารเพื่อเริ่มการโจมตีของอิสราเอลถือเป็นเครื่องมือในการเพิ่มความได้เปรียบเชิงกลยุทธ์ของอิสราเอลรวมถึงการได้รับความชอบธรรมระหว่างประเทศ แต่ในเวลานั้นเขาถูกมองว่าเป็นคนลังเล โดยภาพลักษณ์คำพูดทางวิทยุที่พูดติดอ่างในวันที่ 28 พฤษภาคม ประธานาธิบดีนาศิรของอียิปต์ได้ยั่วยุมากขึ้นเรื่อย ๆ โดยสร้างการสนับสนุนทางการทูตกับอิสราเอล ในที่สุดเอชโคลได้จัดตั้งรัฐบาลรักษาการแห่งชาติร่วมกับพรรคเฮรุตของเมนาเฮม เบกิน ซึ่งยอมรับผลงานด้านกลาโหมต่อโมเช ดายัน
การถึงแก่อสัญกรรมและงานศพ
ในปีหลังสงคราม สุขภาพของเอชโคลค่อย ๆ เสื่อมลง แม้ว่าเขาจะยังคงอยู่ในอำนาจ เขาประสบอาการหัวใจล้มเมื่อวันที่ 3 กุมภาพันธ์ ค.ศ. 1969 ซึ่งเขาหายจากอาการแล้วค่อยกลับไปทำงาน โดยดำเนินการประชุมจากที่พำนักอย่างเป็นทางการของนายกรัฐมนตรีต่อไป ในตอนเช้าของวันที่ 26 กุมภาพันธ์ เขาได้ประสบกับอาการหัวใจวาย ซึ่งเขาถึงแก่อสัญกรรมเมื่อเวลา 8:15 น. โดยข้างกายเขามีภรรยาและแพทย์สามคนรวมถึงโมเช ราชไมล์วิตซ์ เขาถึงแก่อสัญกรรมในตำแหน่งเมื่ออายุ 73 ปี
เจ้าพระยาอภัยราชามหายุติธรรมธร (หม่อมราชวงศ์ลพ สุทัศน์)
มหาอำมาตย์เอก เจ้าพระยาอภัยราชามหายุติธรรมธร นามเดิม หม่อมราชวงศ์ลพ เป็นขุนนางชาวไทย ผู้ดำรงตำแหน่งสำคัญ เช่น องคมนตรี ปลัดทูลฉลองกระทรวงนครบาล เสนาบดีกระทรวงยุติธรรม ผู้ได้รับพระราชทานนามสกุลสุทัศน์
ประวัติ
ในวัยเยาว์ได้เรียนหนังสือไทยกับพระพิมลธรรม (อ้น) และเรียนภาษาบาลีกับสมเด็จพระวันรัต (แดง สีลวฑฺฒโน) และศึกษาในทางเลขกับพระอริยกวี (พลับ) ใน พ.ศ. 2422 ได้อุปสมบทที่วัดสระเกศราชวรมหาวิหาร โดยสมเด็จพระมหาสมณเจ้า กรมพระยาปวเรศวริยาลงกรณ์ ทรงเป็นพระอุปัชฌาย์
รับราชการ
เมื่อพระบาทสมเด็จพระจุลจอมเกล้าเจ้าอยู่หัวเสด็จสวรรคตในวันที่ 23 ตุลาคม พ.ศ. 2453 วันต่อมาสมเด็จพระเจ้าอยู่หัวรัชกาลที่ 6 โปรดให้ท่านได้เข้าถือน้ำและรับตั้งเป็นองคมนตรี ณ พระอุโบสถวัดพระศรีรัตนศาสดาราม
วันจันทร์ที่ 11 พฤศจิกายน พ.ศ. 2455 พระบาทสมเด็จพระมงกุฎเกล้าเจ้าอยู่หัวทรงโปรดเกล้าฯ สถาปนาเป็นเจ้าพระยา มีสมญาจารึกในสุพรรณบัฏว่า เจ้าพระยาอภัยราชา มหายุติธรรมธร สยามนริศรนิตยภักดี วรางคมนตรีกุลพิศิษฎ์ ไกรสรวิชิตสันตติวงษ์ สิทธิประสงค์นฤปราช สุจริตามาตย์สีตลัถยาศัย อดุลไตรรัตนสรณธาดา อภัยพิริยบรากรมพาหุ ดำรงศักดินา 10,000 ได้รับพระราชทานเครื่องอิสริยยศประกอบด้วย มาลาเส้าสเทินกำมะหยี่ เครื่องทองคำลงยาราชาวดี เสื้อทรงประกาศ กระบี่ฝักทองคำสลัก หีบหมากทองคำลงยาราชาวดี หลังหีบตราไอยราพต และกาน้ำรูปกระบอกมีถาดรองทองคำ ฝาตราไอยราพต ต่อมาในวันที่ 22 พฤศจิกายน พ.ศ. 2456 ยังทรงโปรดเกล้าฯ พระราชทานเข็มตั้งเป็นท่านสมุหมนตรี และในวันที่ 1 ธันวาคม พ.ศ. 2457 ได้รับพระราชทานยศเป็นจางวางเอก
เจ้าพระยาอภัยราชามหายุติธรรมธร ได้ลาออกจากราชการตั้งแต่วันที่ 6 พฤษภาคม พ.ศ. 2469 และได้รับพระราชทานบำนาญตลอดมา
ด้านชีวิตครอบครัว ท่านได้สมรสกับท่านผู้หญิงเอี่ยม แต่ไม่ปรากฏว่ามีบุตรธิดา
ถึงแก่อสัญกรรม
เจ้าพระยาอภัยราชามหายุติธรรมธร ได้เริ่มป่วยมาตั้งแต่ พ.ศ. 2477 จนไปไหนไม่ได้ ครั้นถึงวันที่ 12 พฤศจิกายน พ.ศ. 2481 เวลา 08:40 น. ได้ถึงแก่อสัญกรรมเพราะโรคชรา ด้วยความสงบที่บ้านถนนอนุวงศ์ สิริอายุ 82 ปี
เครื่องราชอิสริยาภรณ์
(ฝ่ายหน้า)
ทะเลสาบปุษกร
ทะเลสาบปุษกร (पुष्कर-सरोवर ปุษฺกร-สโรวร; Pushkar Lake) ตั้งอยู่ในเมืองปุษกรในเขตอัชเมร์ (Ajmer) ในรัฐราชสถานทางทิศตะวันตกของประเทศอินเดีย ทะเลสาบปุษกรเป็นแหล่งน้ำศักดิ์สิทธิ์ของศาสนาฮินดู ในพระคัมภีร์ระบุว่าเป็นราชาของสถานที่แสวงบุญทางน้ำและเกี่ยวข้องกับตำนานของพระพรหม ทะเลสาบปุษกรมีการอ้างถึงในเหรียญตั้งแต่ศตวรรษที่ 4 ก่อนคริสตกาล
ทะเลสาบปุษกรมีฆาฏ (ghat) หรือบันไดสำหรับลงไปอาบน้ำ 52 แห่ง เป็นจุดที่นักแสวงบุญจำนวนมากจะมาอาบน้ำศักดิ์สิทธิ์ โดยเฉพาะช่วงเทศกาล การติกปูรณิมา (ตุลาคม–พฤศจิกายน) โดยจะมีการจัดงานปุษกรขึ้นมา การจุ่มตัวลงทะเลสาบเชื่อกันว่าเป็นการชำระบาปและช่วยรักษาเชื้อโรคทางผิวหนัง มีวัดฮินดูตั้งอยู่มากกว่า 500 แห่ง ริมทะเลสาบ
สมิงสอตุต
สมิงสอตุด (သမိန်စောထွတ်, ; สวรรคตสิงหาคม 1550) เป็นผู้อ้างสิทธิในราชบัลลังก์ ราชอาณาจักรหงสาวดี และเป็นผู้ลอบสังหารพระเจ้าตะเบ็งชะเวตี้ของราชวงศ์ตองอู เดิมเป็นขุนนางชาวมอญที่ได้รับราชการให้ไปปกครองเมืองสะโตงในรัชสมัยของพระเจ้าตะเบ็งชะเวตี้ ผู้ที่พิชิตราชอาณาจักรหงสาวดีของชาวมอญได้ในปี ค.ศ. 1539 เป็นผู้ที่ใกล้ชิดของกษัตริย์ เมื่อวันที่ 30 เมษายน ค.ศ. 1550 สมิงสอตุดและพระเจ้าตะเบ็งชะเวตี้เดินทางเข้าสู่พื้นที่ใกล้กับเมือง ปันตานาว บริเวณดินดอนสามเหลี่ยมปากแม่น้ำอิรวะดี เพื่อค้นหาช้างเผือกและได้มีการปลงพระชนม์พระองค์
เมื่อปลงพระชนม์พระเจ้าตะเบ็งชะเวตี้แล้ว สมิงสอตุดได้หนีไปยังเมืองสะโตงพร้อมกับสถาปนาตนเองเป็นกษัตริย์ ต่อมาขุนนางมอญในเมืองหงสาวดีได้ขับไล่รักษาการเจ้าเมือง เจ้ามังฆ้อง พระอนุชาพระองค์หนึ่งของพระเจ้าบุเรงนอง ซึ่งขณะนั้นพระเจ้าบุเรงนองไม่ได้ประทับอยู่ด้วย เนื่องจากต้องไปตามจับสมิงทอ ราชนิกุลมอญพระองค์หนึ่งซึ่งเป็นผู้ที่มีสิทธิครองราชบัลลังก์หงสาวดี ในเขตสามเหลี่ยมปากแม่น้ำอิรวะดี ขุนนางจึงได้เชิญสมิงสอตุดซึ่งมิใช่เชื้อสายราชนิกุลมอญมาครองราชบัลลังก์เพื่อฟื้นฟูราชวงศ์
สมิงสอตุดปกครองแผ่นดินอย่างเผด็จการ ทำให้ขุนนางและประชาชนเริ่มเสื่อมความนิยม เหล่าขุนนางจึงได้ไปเชิญสมิงทอซึ่งเป็นเชื้อสายราชนิกุลมอญมาครองราชบัลลังก์ สมิงทอได้เดินทางออกจากเขตสามเหลี่ยมปากแม่น้ำอิรวะดีหลังการติดตามของพระเจ้าบุเรงนอง และเดินทางไปยังเมืองเมาะตะมะไปต่อยังเมืองหงสาวดี ซึ่งขณะนั้นพระเจ้าบุเรงนองได้เลิกติดตามพระองค์ชั่วคราว เพื่อเดินทางกลับไปยังตองอูเมืองเกิดของพระองค์ทางตอนเหนือ สำหรับเตรียมพร้อมการทำสงครามที่จะเกิดในภายภาคหน้า กองทัพของสมิงทอและสมิงสอตุดสู้รบกันภายนอกเมืองหงสาวดี ด้านสมิงทอได้รับชัยชนะ สมิงสอตุดถูกจับและถูกสำเร็จโทษเมื่อเดือนสิงหาคม ค.ศ. 1550 หลังจากครองสิริราชสมบัติได้เพียง 1 เดือนเศษ โดยสมิงทอผู้เป็นพระอนุชาของพระเจ้าสการะวุตพีกษัตริย์องค์สุดท้ายแห่งราชอาณาจักรหงสาวดีได้อ้างสิทธิ์ในราชบัลลังก์ต่อมา
ตัวละครในสตาร์คราฟต์
ตัวละครหลักและปรากฏซ้ำจากชุดบันเทิงคดีวิทยาศาสตร์การทหาร สตาร์คราฟต์ แสดงรายการด้านล่าง จัดระเบียบโดยสปีชีส์และกลุ่มแยกที่เข้าด้วยมากที่สุดในจักรวาลบันเทิงคดี เรื่องของชุดสตาร์คราฟต์ เกี่ยวข้องกับกิจการระหว่างดาวในภาคห่างไหลของดาราจักร ซึ่งสามสปีชีส์แก่งแย่งชิงความเป็นใหญ่ ได้แก่ เทอร์แรน (Terrans) มนุษยชาติฉบับอนาคตซึ่งมีการแบ่งแยกอย่างมาก โพรทอส (Protoss) เผ่าเทวาธิปไตยซึ่งมีความสามารถพลังจิตอย่างกว้างขวาง และเซิร์ก (Zerg) สปีชีส์คล้ายแมลงซึ่งถูกบุคคลจิตกลุ่ม (hive mind persona) บัญชา สองสปีชีส์หลังถูกเซลนากา (Xel'Naga) สปีชีส์ที่สี่ซึ่งเชื่อว่าสูญพันธุ์ไปแล้ว ตัดต่อพันธุกรรม ชุดเริ่มด้วยวิดีโอเกม สตาร์คราฟต์ เมื่อปี 2541 ของบลิซซาร์ดเอนเตอร์เทนเมนต์ และขยายด้วยภาคต่อ (sequel) อินเซอร์เร็กชัน เรทริบิวชัน บรูดวอร์ โกสต์ วิงส์ออฟลิเบอร์ตี ฮาร์ตออฟเดอะสวอร์ม และเลกาซีออฟเดอะวอยด์ที่ยังไม่วางขาย แฟรนไชส์ถูกขยายเพิ่มอีกด้วยชุดนวนิยาย นวนิยายกราฟิกและงานอื่น
จิม เรย์เนอร์
จิม เรย์เนอร์ (Jim Raynor) เป็นพระเอกหลักของเทอร์แรนในชุดสตาร์คราฟต์ และตัวละครหลักของชุด พากย์โดย โรเบิร์ต คล็อตเวอร์ธี (Robert Clotworthy) อดีตนายอำเภออาณานิคมบนดาวเคราะห์ทุรกันดารมาร์ซารา (Mar Sara) เรย์เนอร์เข้ากับนักปฏิบัติของอาร์กทูรัส เมงสก์ (Arcturus Mengsk) ในการต่อสู้กับคอนเฟเดอเรซีออฟแมนซึ่งเป็นทรราชและฉ้อฉล เขาพัฒนาความสัมพันธ์กับซาราห์ เคอร์ริแกน มือขวาของเมงสก์ ทว่า เขาตระหนักอย่างรวดเร็วว่าเมงสก์ห่างไกลจากคุณธรรมนักเมื่อเขาทอดทิ้งเคอร์ริแกนและประชากรทั้งหมดของดาวเคราะห์หนึ่งให้ตายในมือของเซิร์กเพื่อสนองความกระหายอำนาจของตน เรย์เนอร์ซึ่งบัดนี้ตาสว่างและขมขื่น ตั้งขบวนการกบฏของตนเองเพื่อคัดค้านเทอร์แรนโดมีเนียนจักรวรรดิใหม่ของเมงสก์
กากหมู
กากหมู คือ ส่วนมันแข็งของหมูที่นำมาเจียวเพื่อทำเป็นน้ำมันหมูแล้วแยกส่วนที่เป็นกากออก ในประเทศไทย กากหมูนิยมนำมาใส่ในอาหารต่างๆ เช่น ก๋วยเตื๋ยวเรือ หรือรับประทานกับข้าวสวย หรือนำมาประกอบอาหารอื่น ๆ เช่น ผัดพริกแกง ข้าวผัด น้ำพริก เป็นต้น
รูเล็ตต์
รูเล็ตต์ (roulette หรือบางครั้งเรียกว่า rulet) เป็นเกมการพนันอย่างหนึ่ง มีรากศัพท์มาจากภาษาฝรั่งเศส ซึ่งให้ความหมายว่า "ล้อเล็ก ๆ" ผู้เล่นจะพนันผลของเกมเป็นตัวเลขเดี่ยว ๆ หรือช่วงของตัวเลข รวมถึงอาจพนันผลเลขคู่เลขคี่ หรือสีแดงสีดำก็ได้ วิธีการเล่นจะมีผู้หมุนวงล้อรูเล็ตและปล่อยลูกบอลให้วิ่งไปบนวงล้อนั้น ลูกบอลจะตกลงไปอยู่ในช่องใดช่องหนึ่งในที่สุดเพราะสูญเสียโมเมนตัม รูเล็ตโดยทั่วไปมี 37 ช่อง (ฝรั่งเศสและยุโรป) หรือ 38 ช่อง (อเมริกา) โดยจะมีสีและตัวเลขกำกับทุกช่อง
ประวัติ
รูเล็ตต์คิดค้นโดยชาวฝรั่งเศสนามว่า แบลซ ปัสกาล ในศตวรรษที่ 17 แต่รู้จักอย่างแพร่หลายในฝรั่งเศสเมื่อศตวรรษที่ 18 เดิมรูปแบบรูเล็ตต์ในอดีตไม่ใช่รูปแบบที่เห็นกันในขณะนี้ เพราะได้มีการปรับเปลี่ยนรูปแบบไปเรื่อย ๆ จนมีรูปแบบอย่างในปัจจุบัน
รูปแบบโต๊ะรูเล็ตต์
โต๊ะรูเล็ตต์มี 3 รูปแบบ แต่วิธีการเล่นไม่แตกต่างกัน
แม่น้ำวึมเมอ
แม่น้ำวึมเมอ (Wümme) เป็นแม่น้ำในภาคเหนือของประเทศเยอรมนี เป็นพรมแดนทางธรรมชาติของรัฐนีเดอร์ซัคเซินและรัฐเบรเมิน มีความยาวทั้งสิ้น 121 กิโลเมตร เมืองชายฝั่งของแม่น้ำสายนี้ได้แก่ เลาเอินบรึค, เชเซิล, โรเทินบวร์ค, ฟิชเชอร์ฮูเดอ, ลิลีนธาล และเบรเมิน
น็อยมึนส์เทอร์
น็อยมึนส์เทอร์ (Neumünster) เป็นเมืองในรัฐชเลสวิช-ฮ็อลชไตน์ ประเทศเยอรมนี ตั้งอยู่ทางเหนือของนครฮัมบวร์คประมาณ 70 กิโลเมตร บนเส้นทางสู่ประเทศเดนมาร์ก
เมืองนี้ปรากฎชื่อเรียกว่าวิพเพินดอร์ฟ (Wippendorf) ซึ่งปรากฎในเอกสารปี 1127 และต่อมาจึงถูกเรียกว่าน็อยมึนส์เทอร์ ซึ่งมีความหมายว่า "นวาราม" อันเป็นอารามใหม่ที่สร้างโดยมุขนายกนามว่าฟีทเซลิน (Vizelin) ปัจจุบันเมืองแห่งนี้มีสถานะเป็นนครนอกอำเภอ (Kreisfreie Stadt)
หนังสือเดินทางชนิดอ่านด้วยเครื่องได้
หนังสือเดินทางชนิดอ่านด้วยเครื่องได้ (Machine-readable passport) เป็นหนังสือเดินทางที่มีการพิมพ์แถบข้อมูลสรุปเกี่ยวกับตัวผู้ถือ เลขที่เอกสาร วันที่หมดอายุ สัญชาติ วันเกิด และรายละเอียดอื่นตามที่รัฐผู้ออกจะกำหนดไว้ มาตรฐานของหนังสือเดินทาง วิธีการพิมพ์ คุณสมบัติความปลอดภัยภาคบังคับ ตลอดจนข้อบังคับอื่นระบุไว้ในเอกสารหมายเลข 9303 ขององค์กรการบินพลเรือนระหว่างประเทศ ตอนที่ 3 และ 4 รวมถึงมาตรฐาน ISO/IEC 7501-1:2008 ทั้งนี้ เพื่อให้การนำเข้าข้่อมูลเกี่ยวกับผู้เดินทางทำได้สะดวกรวดเร็วขึ้น ตรวจสอบบุคคลห้ามเข้าเมืองและบุคคลผู้มีหมายจับหรือหมายเรียกได้สะดวก การอ่านแถบข้อมูลกระทำได้ด้วยตาเปล่าหรือจะใช้เครื่องอ่านได้ทั้งสองวิธี ในประเทศไทย หนังสือเดินทางชนิดนี้เริ่มใช้มาตั้งแต่ พ.ศ. 2536 โดยให้โรงพิมพ์จันวาณิชย์เป็นผู้ดำเนินการมาจนถึงปัจจุบัน โดยก่อนปี พ.ศ. 2545 หนังสือเดินทางยังเป็นแบบธรรมดาแต่มีแถบสรุปข้อมูลสำหรับอ่านด้วยตาและเครื่อง แต่หลังจากนั้นมีการฝังชิปบันทึกข้อมูลลายนิ้วมือและข้อมูลพื้นฐานไว้ท้ายเล่ม
หนังสือเดินทาง
หนังสือเดินทางเป็นเอกสารที่รัฐหรือองค์กรผู้ออกจัดทำขึ้นไว้เป็นสำคัญประจำตัวผู้เดินทางเข้ารัฐอื่น ตามเอกสารหมายเลข 9303 ตอนที่ 3 กำหนดไว้ว่า หนังสือเดินทางมีขนาดยาว 125 มิลลิเมตร และกว้าง 88 มิลลิเมตร รัศมีมุมขอบ 3.18 ± 0.30 มิลลิเมตร ประกอบด้วยหน้าข้อมูลผู้ถือ ตอนล่างดว้าง 23.2 มิลลิเมตร เป็นแถบสรุปข้อมูลผู้ถือ ประกอบด้วยข้อความสองแถว แถวละ 44 ตัวอักษร ดังนี้
แถวล่าง
ตอนบน ประกอบด้วยข้อมูลตามความจำเป็น ได้แก่
ในการนี้รัฐผู้ออกอาจเพิ่มรายละเอียดเกินกว่าที่ระบุไว้นี้ได้ เช่น เลขประจำตัวประชาชน ส่วนสูง สีดวงตา ที่อยู่ สถานที่เกิด ฯลฯ แต่ไม่จำเป็น
อักษรย่อองค์กรหรือรัฐนอกมาตรฐาน
นอกจากนี้ยังมีอักษรย่อที่ยังไม่เป็นที่ยอมรับแพร่หลายในนานาประเทศ ดังนี้
ตรวจลงตราหรือใบอนุญาตเข้าเมือง
มาตรฐานตามเอกสารหมายเลข 9303 ยังครอบคลุมถึงตรวจลงตราหรือใบอนุญาตเข้าเมืองอีกด้วย โดยแผ่นปะหรือสติ๊กเกอร์ตรวจลงตราตามนัยแห่งเอกสารนี้ มี 2 ประเภท คือขนาดใหญ่ และขนาดย่อม
แผ่นปะตรวจลงตราขนาดใหญ่มีขนาดกว้างได้ตั้งแต่ 79 - 81 มิลลิเมตร และยาวได้ตั้งแต่ 119 - 121 มิลลิเมตร ส่วนแผ่นปะตรวจลงตราขนาดย่อมมีขนาดกว้างได้ตั้งแต่ 73 - 75 มิลลิเมตร และยาวได้ตั้งแต่ 104 - 106 มิลลิเมตร ประเทศส่วนใหญ่นิยมใช้แผ่นปะขนาดย่อมเนื่องจากสามารถประทับตราและลงนามผู้รับผิดชอบกำกับได้
ตอนบนของแผ่นปะ ต้องประกอบด้วย ชื่อประเทศผู้ออก ประเภท วันเริ่มใช้ วันหมดอายุ จำนวนการเข้าประเทศ สถานที่ออก รูปถ่ายของผู้ถือ (ถ้าไม่มีรูปให้พิมพ์ตราทดแทน) และอาจจัดให้มีลายมือชื่อผู้มีอำนาจลงนาม และ/หรือตราประทับกำกับ
ตอนล่างของแผ่นปะตรวจลงตราขนาดใหญ่มีแถบอักขระ 44 ตัว จำนวน 2 แถว เช่นเดียวกับหนังสือเดินทาง ส่วนแผ่นปะขนาดย่อมลดจำนวนอักขระเหลือ 36 ตัว คำอธิบายอักขระแต่ละตัวในแต่ละแถวสำหรับแผ่นปะตรวจลงตรามีดังนี้
แถวบน เช่นเดียวกับหนังสือเดินทาง แต่เปลี่ยนอักษรตัวแรกจาก 'P' เป็น 'V' (visa) ตามด้วยอักษรอีกหนึ่งตัวระบุชนิดของตรวจลงตรา ตามด้วยอักษรย่อประเทศผู้ออกเอกสาร และตามด้วยชื่อแบบเดียวกับหนังสือเดินทาง ถ้าเกินกว่า 44 หรือ 36 ตัวอักษรแล้วแต่ขนาด ให้ตัดส่วนที่เกินออก ถ้าไม่ถึงให้เติม '<' จนครบ
แถวล่าง เปลี่ยนอักขระตัวที่ 1 - 9 เป็นเลขที่ตรวจลงตรา และเปลี่ยนอักขระตัวที่ 29 - 44 เป็นเลขที่อื่นใดตามที่รัฐผู้ออกเห็นสมควร หรือ คงอักขระเลขที่ 1 - 9 เป็นเลขที่หนังสือเดินทางเช่นเดียวกับหนังสือเดินทาง และย้ายเลขที่ตรวจลงตราหรือเลขที่กำกับอื่นใดไปยังอักขระตัวที่ 29 - 44 แทน แต่ส่วนมากจะใช้อย่างแรก
วิธีคำนวณรหัสตรวจสอบ
การคำนวณรหัสตรวจสอบ ทำได้โดยพิจารณาข้อมูลที่จะแปลง ค่าใดที่เป็นตัวอักษร (ยกเว้นเพศและสัญชาติ) ให้แปลงเป็นตัวเลขทั้งหมดดังนี้ อีกวิธีหนึ่งคือ ตรวจสอบว่าค่านั้นเป็นตัวอักษรหรือไม่ ถ้าค่านั้นเป็นตัวอักษร ให้ใช้ค่าแอสกีของตัวมันลบด้วย 55 จะได้เป็นค่าประจำเหมือนกับในตาราง ถ้าไม่เป็นตัวอักษรให้คงเป็นตัวเลขตามเดิมไว้ จากนั้นนับจากซ้ายไปขวา นำเลข 7 คูณหลักแรก 3 คูณหลักที่สอง หลักที่สามคงไว้ตามเดิม จากนั้นจึงทำซ้ำเช่นนี้กับหลักที่สี่วนไปจนครบถ้วน แล้วนำผลลัพธ์ของทุกหลักบวกเข้าด้วยกัน เอา 10 มาหาร เหลือเศษเท่าใด (ค่าเท่ากับเลขหลักหน่วยของผลรวม) เป็นรหัสตรวจสอบ
ตัวอย่าง
ตัวอย่างต่อไปนี้แสดงให้เห็นถึงการจัดทำและตรวจสอบแถบข้อมูลอ่านด้วยเครื่องได้ในหนังสือเดินทาง ชื่อบุคคลและข้อมูลทั้งหมดถือเป็นการสมมติขึ้นให้เกิดความเข้าใจเท่านั้น
ตัวอย่างอย่างง่าย
นางขยัน ประหยัดทรัพย์ (KHAYAN PRAYADSAP) ใช้ชื่อปกติไม่ยาวเกินไปและไม่มีอักษรพิเศษ จะมีข้อความระบุในแถวแรกดังนี้
นางสาวขาวใสเสถียร เพียรมั่นการงาน บริการเป็นเลิศ (KHAOSAISATHIAN PIANMANKANNGAN BORIKANPENLERT) ใช้ชื่อที่ยาวกว่าปกติ จะมีข้อความระบุในแถวแรกดังนี้
เนื่องจากชื่อกลางถูกตัด บ่อยครั้งผู้ออกอาจพิจารณาย่อชื่อกลางลงเสียเหลืออักษรตัวต้น (middle initials)
หรือตัดชื่อกลางออกไป ตามแต่ระเบียบและแนวปฏิบัติของผู้ออก
ตัวอย่างซับซ้อน
นายรักเรียน รักชาติไทย (RAK-RIAN RAKCHARTTHAI) สัญชาติไทย เกิดวันที่ 28 กุมภาพันธ์ พ.ศ. 2522 หรือ ค.ศ. 1979 ขอหนังสือเดินทางไทยประเภทธรรมดา 'P<' สมมติว่ามีเลขที่ AYZ12345 เลขประจำตัวประชาชน 2195001215124 หมดอายุวันที่ 27 กุมภาพันธ์ พ.ศ. 2570 (ค.ศ. 2027) ในหนังสือเดินทางของเขาด้านล่างของหน้าข้อมูล แถวแรกจะระบุดังนี้
เครื่องหมายยัติภังค์สำหรับแยกคำ หรือช่องว่าง จะเปลี่ยนเป็นวงเล็บแหลมชี้ซ้าย และถ้ารวมประเภทเอกสารและรหัสประเทศผู้ออกเข้าด้วยกันแล้ว เกิน 44 ตัวอักษร ให้ตัดอักษรข้างท้ายออก แต่ในกรณีนี้ไม่ถึง จึงต้องเติม '<' ต่อท้ายจนครบ
เลขที่หนังสือเดินทาง AYZ12345 คำนวณเลขตรวจสอบได้ดังนี้ สรุปได้ว่า แถวที่ 2 เริ่มจากเขียนเลขที่หนังสือเดินทาง AYZ12345<6
วันเกิดและวันหมดอายุ เขียนตามแบบที่กำหนดได้เป็น 790228 และ 270227 ตามลำดับ คำนวณเลขตรวจสอบได้ดังนี้ สรุปได้ว่า ต่อจากเลขที่หนังสือเดินทาง เขียนสัญชาติ THA ต่อด้วยวันเกิด 7902284 ต่อด้วยเพศ M ต่อด้วยวันหมดอายุ 2702272
เลขประจำตัวประชาชน ระบุได้สูงสุด 14 หลัก แต่ของไทยมี 13 หลัก จึงสามารถเขียนลงในแถบอ่านด้วยเครื่องได้ และต้องคำนวณรหัสตรวจสอบด้วย ดังนี้
ดังนั้น เลขตรวจสอบคือ 3 เขียนเลขประจำตัวประชาชนได้เป็น 2195001215124<3
สุดท้าย นำเลขที่หนังสือเดินทาง วันเกิด วันหมดอายุ เลขประจำตัวประชาชน พร้อมเลขตรวจสอบของข้อมูลแต่ละส่วนมาต่อเข้าด้วยกัน (มีจำนวน 40 หลัก) ก่อนคำนวณเลขตรวจสอบรวบยอด ดังนี้ ดังนั้น นำข้อมูลมาเรียงกันตามแบบที่กำหนดจะได้แถวที่ 2 เป็น
เดสมอนด์ ไชลด์
เดสมอนด์ ไชลด์ (Desmond Child ชื่อเกิด จอห์น ชาลส์ แบร์เร็ตต์ (John Charles Barrett เกิด 28 ตุลาคม ค.ศ. 1953)) เป็นนักดนตรี นักแต่งเพลงมืออาชีพ และโปรดิวเซอร์เพลงชาวอเมริกัน เป็นหนึ่งในหอเกียรติยศนักแต่งเพลง (Songwriters Hall of Fame)
เขาเริ่มต้นอาชีพเมื่อเขาก่อตั้งวงดนตรีแนวซอฟต์ร็อกชื่อ เดสมอนด์ ไชลด์ แอนด์ รูจ ใน ค.ศ. 1975 มีผลงานที่รู้จักจากเพลงประกอบภาพยนตร์เรื่อง เดอะวอร์เรียส์ (1979) ในเพลง "ลาสต์ออฟแอนแอนเชียนต์บรีด"
อ้างอิง
1953
ณหทัย ทิวไผ่งาม
ดร.ณหทัย ทิวไผ่งาม นักวิชาการและนักการเมืองสตรีชาวไทย ประธานคณะที่ปรึกษาด้านส่งเสริมศักยภาพการแข่งขันของประเทศ พรรคเพื่อไทย ผู้อำนวยการสถาบันเยาวชนเพื่อไทย อดีตรองหัวหน้าพรรคประชาชาติ อดีตรองโฆษกประจำสำนักนายกรัฐมนตรี ปี 2544 และ อดีตสมาชิกสภาผู้แทนราษฎรกรุงเทพมหานคร สังกัดพรรคไทยรักไทย
ประวัติ
ณหทัยเกิดเมื่อวันที่ 24 มิถุนายน พ.ศ. 2513 เป็นบุตรของณรงค์และอุษา ทิวไผ่งาม ผู้ก่อตั้งโรงเรียนทิวไผ่งาม ดร.ณหทัย มีชื่อเล่นว่าอ้อ มีน้องชายหนึ่งคนคือ ดร.ณัฐกฤษฎ์ ทิวไผ่งาม เธอนับถือศาสนาคริสต์นิกายโรมันคาทอลิก
การเมือง
ดร.ณหทัย ทิวไผ่งามเป็นที่รู้จักครั้งแรกในปี พ.ศ. 2544 เมื่อประกาศลงสมัครรับเลือกตั้งในสังกัดพรรคไทยรักไทย ในเขต 10 กรุงเทพมหานคร ซึ่งประกอบด้วยเขตห้วยขวางและเขตวัฒนา โดย ดร.ณหทัย เป็นที่โดดเด่นและถูกจับตามองอย่างมากจากสังคม โดยคู่แข่งคนคนสำคัญคือ อิสรา สุนทรวัฒน์ บุตรชายแสงชัย สุนทรวัฒน์ อดีต ผอ.อสมท จากพรรคประชาธิปัตย์ ซึ่งมีภาพลักษณ์คนรุ่นใหม่เช่นเดียวกัน ผลการเลือกตั้งออกมา ปรากฏว่า ดร.ณหทัย มีคะแนนตามหลังนายอิสราเพียง 102 คะแนน ทำให้นายอิสรา ได้เป็น ส.ส.ในเขตนี้ไป ซึ่งต่อมาคณะกรรมการการเลือกตั้งได้มีมติให้นับคะแนนของเขตเลือกตั้งนี้ใหม่เฉพาะในส่วนของบัตรเสียซึ่งมีจำนวนมากถึงเกือบสองพันใบ
แต่หลังจากนั้น ดร.ณหทัย รับตำแหน่งเป็นรองโฆษกประจำสำนักนายกรัฐมนตรี ช่วงปี พ.ศ. 2544 - พ.ศ. 2547 ผู้ช่วยเลขานุการรัฐมนตรีว่าการกระทรวงศึกษาธิการ, ผู้ช่วยเลขานุการรัฐมนตรีช่วยว่าการกระทรวงสาธารณสุข, โฆษกประจำกระทรวงพาณิชย์
จากนั้น ในการเลือกตั้ง ปี พ.ศ. 2548 ดร.ณหทัย ได้ลงสมัครในเขตเดิมอีก พบกับคู่แข่งคนเดิมอีก และได้รับการเลือกตั้งด้วยคะแนนเสียงกว่า 32,000 คะแนน และในช่วงปี พ.ศ. 2548 ดร.ณหทัย ได้รับคัดเลือกจาก World Economic Forum ให้เป็นหนึ่งในสมาชิกของ Young Global Leaders ด้วย
ในช่วงหลังจากการรัฐประหารในคืนวันที่ 19 กันยายน พ.ศ. 2549 และพรรคไทยรักไทยถูกยุบในเวลาต่อมาจากกาคดีว่าจ้างพรรคเล็กลง เลือกตั้งในวันที่ 2 เมษายน พ.ศ. 2549 บทบาททางการเมืองของ ดร.ณหทัย ทิวไผ่งาม ก็ได้เงียบหายไป และได้ผันตัวมาดูแลสานต่อกิจการต่างๆ ของครอบครัวอย่างเต็มตัว โดยเป็นประธานที่ปรึกษา ของโรงเรียนทิวไผ่งาม ดูแลและพัฒนาโรงเรียน เป็นรุ่นที่ 2 ต่อจาก นายณรงค์ ทิวไผ่งาม และ นางอุษา ทิวไผ่งาม โดย มีน้องชายคือ ดร.ณัฐกฤษฎ์ ทิวไผ่งาม คอยดูแลด้วย
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ดร.ณหทัย ทิวไผ่งาม กลับสู่สนามการเมืองระดับชาติอีกครั้งหลังจากที่วางมือไปนานกว่าสิบปี และเป็นหนึ่งในบุคคลที่ได้รับการเสนอชื่อจากพรรคประชาชาติต่อคณะกรรมการการเลือกตั้ง (กกต.) ให้เป็นนายกรัฐมนตรี เธอดำรงตำแหน่งรองหัวหน้าพรรคประชาชาติ ต่อมาได้รับแต่งตั้งเป็นกรรมการบริหารพรรคเพื่อไทย
ไดโงจิ
ไดโงจิ เป็นวัดพุทธชิงงง ในเขตฟูชิมิของนครเกียวโต ประเทศญี่ปุ่น สร้างขึ้นเพื่อเป็นพุทธบูชาแก่พระไภษัชยคุรุไวฑูรยประภาตถาคต พระพุทธเจ้าของนิกายมหายาน ไดโงจิสร้างในตอนต้นของยุคเฮอัง ในปี พ.ศ. 1417 โดยมี ไรเง็ง-ไดชิ (โชโบ) เป็นผู้ก่อตั้ง โดยในปี พ.ศ. 1473 ภายหลังที่จักรพรรดิไดโงะสละราชสมบัติก็ผนวชและประทับภายในวัดแห่งนี้ พระองค์ในฐานะภิกษุมีนามว่า โฮกงโง และภายหลังการสวรรคตด้วยพระชนมายุ 46 พรรษา พระศพได้ถูกฝังไว้ในวัดแห่งนี้ ซึ่งเป็นที่มาของชื่อวัด
โปเกมอนเวิลด์แชมเปียนชิปส์
โปเกมอนเวิลด์แชมเปียนชิปส์ (ポケモンワールドチャンピオンシップス; Pokémon World Championships) เป็นงานอีสปอร์ตจากการเชิญเท่านั้นซึ่งจัดโดยเดอะโปเกมอนคอมพานี โดยจัดขึ้นเป็นประจำทุกปีในเดือนสิงหาคมและมีเกมจากซีรีส์โปเกมอน เช่น วิดีโอเกมโปเกมอน, โปเกมอน เทรดดิงการ์ดเกม, โปเก็น ทัวร์นาเมนต์ และโปเกมอน โก ผู้เล่นจะได้รับคำเชิญเข้าร่วมการแข่งชิงแชมป์โลกตามผลงานของพวกเขาในรอบคัดเลือก และทัวร์นาเมนต์อื่น ๆ ที่จัดขึ้นตลอดทั้งฤดูกาล และชิงเงินทุนการศึกษา, รางวัล และตำแหน่งแชมป์โลก ยกเว้นในทวีปเอเชียที่คำเชิญเข้าร่วมการแข่งชิงแชมป์โลกได้รับการจัดการโดยหมายกำหนดการจากแผนกเพลย์! โปเกมอน
หลายสิ่งอันดับ
หลายสิ่งอันดับ หรือ ทูเพิล (tuple) เป็นวัตถุทางคณิตศาสตร์ชนิดหนึ่ง โดย n-สิ่งอันดับ เป็นลำดับของสิ่ง n สิ่ง (เมื่อ n เป็นจำนวนเต็มไม่เป็นลบ) โดยที่อันดับของสิ่งต่าง ๆ ในหลายสิ่งอันดับนั้นมีความสำคัญและไม่สามารถสลับที่ได้ คุณสมบัติดังกล่าวนี้เองทำให้หลายสิ่งอันดับแตกต่างจากเซต การเขียนหลายสิ่งอันดับมักเขียนระบุสิ่งต่าง ๆ ในหลายสิ่งอันดับนั้น คั่นด้วยเครื่องหมายจุลภาค และครอบด้วยเครื่องหมายวงเล็บ เช่น เป็นห้าสิ่งลำดับ ซึ่งแตกต่างจากห้าสิ่งอันดับ  หากหลายสิ่งอันดับนั้นมีสองสิ่ง จะมีชื่อเรียกเฉพาะว่าคู่อันดับ
โปเกมอนเวิลด์แชมเปียนชิปส์
ประวัติ
การแข่งโปเกมอนเวิลด์แชมเปียนชิปส์เริ่มขึ้นเป็นครั้งแรกด้วยโปเกมอน เทรดดิงการ์ดเกม (TCG) ใน ค.ศ. 2004 ส่วน ค.ศ. 2009 เพลย์! โปเกมอน ได้เริ่มจัดการแข่งสำหรับซีรีส์วิดีโอเกมโปเกมอนควบคู่ไปกับโปเกมอน เทรดดิงการ์ดเกม ซึ่งเรียกรวมกันว่าวิดีโอเกมแชมเปียนชิปส์ (VGC) เช่นเดียวกับการแข่งเทรดดิงการ์ดเกมแชมเชียนชิปส์ โดยผู้เล่นจะแข่งกับผู้เล่นคนอื่น ๆ ตามช่วงอายุของตนเอง (เช่น จูเนียร์, ซีเนียร์ และมาสเตอร์) ในพรีเมียร์ทัวร์นาเมนต์ที่แตกต่างกัน และฤดูกาลจะปิดท้ายด้วยผู้เล่นที่ดีที่สุดที่ได้รับคำเชิญให้เข้าร่วมการแข่งโปเกมอนเวิลด์แชมเปียนชิปส์ในเดือนสิงหาคม ซึ่งการแข่งในวิดีโอเกมแชมเปียนชิปส์มีการเล่นเกมที่แตกต่างกันในแต่ละปี
หลายสิ่งอันดับ
ในคณิตศาสตร์ หลายสิ่งอันดับสามารถนำไปใช้อธิบายวัตถุทางคณิตศาสตร์ชนิดอื่น ๆ ได้ เช่นเวกเตอร์ ส่วนในการเขียนโปรแกรมคอมพิวเตอร์ โดยเฉพาะการเขียนโปรแกรมเชิงฟังก์ชัน หลายสิ่งอันดับเป็นชนิดของตัวแปรที่มีความสำคัญ นอกจากนี้แล้วยังพบการใช้หลายสิ่งอันดับในศาสตร์อื่น ๆ เช่น ภาษาศาสตร์ และปรัชญา
โปเกมอนเวิลด์แชมเปียนชิปส์
ประวัติ
ใน ค.ศ. 2016 เพลย์! โปเกมอน ได้ประกาศว่าโปเก็น ทัวร์นาเมนต์ จะมีซีรีส์การแข่งขันชิงแชมป์เป็นของตัวเอง และจะเล่นในโปเกมอนเวิลด์แชมเปียนชิปส์
ใน ค.ศ. 2019 มีการประกาศว่าโปเกมอนเวิลด์แชมเปียนชิปส์ปี ค.ศ. 2020 จะจัดขึ้นที่ลอนดอน สหราชอาณาจักร ซึ่งเป็นครั้งแรกที่การแข่งขันชิงแชมป์โลกจะจัดขึ้นในสถานที่นอกทวีปอเมริกาเหนือ ที่น่าจะเกิดจากโปเกมอน ซอร์ดและชีลด์ ซึ่งเกิดขึ้นในภูมิภาคที่ได้รับแรงบันดาลใจจากสหราชอาณาจักร ที่รู้จักกันในฐานะกาลาร์ และเป็นฉากของเกมที่จะเล่นโดยแผนกวิดีโอเกมของการแข่งขันชิงแชมป์โลก
หลายสิ่งอันดับ
คุณสมบัติ
โดยทั่วไปแล้ว จะกำหนดให้ n-สิ่งอันดับเท่ากัน ก็ต่อเมื่อสิ่งที่อยู่ในตำแหน่งตรงกันนั้นเท่ากันทั้งหมด นั่นคือ
โปเกมอนเวิลด์แชมเปียนชิปส์
ประวัติ
วันที่ 31 มีนาคม ค.ศ. 2020 เพลย์! โปเกมอน ได้ยกเลิกการแข่งโปเกมอนเวิลด์แชมเปียนชิปส์ 2020 และระงับฤดูกาล 2020 เนื่องจากความกังวลด้านสุขภาพจากการระบาดทั่วของโควิด-19 สิ่งนี้เกิดขึ้นหลังจากการประกาศก่อนหน้านี้คือในเดือนมีนาคมมีการยกเลิกการแข่งขันชิงแชมป์นานาชาติยุโรป ค.ศ. 2020 และเป็นส่วนหนึ่งของฤดูกาลระหว่างเดือนมีนาคมถึงมิถุนายน ค.ศ. 2020 ครั้นเมื่อวันที่ 9 กุมภาพันธ์ ค.ศ. 2021 มีการประกาศว่าโปเกมอนเวิลด์แชมเปียนชิปส์ ค.ศ. 2021 จะเลื่อนออกไปเป็น ค.ศ. 2022 ด้วยเหตุผลเดียวกัน
หลายสิ่งอันดับ
คุณสมบัติ
คุณสมบัติดังกล่าวทำให้หลายสิ่งอันดับมีความแตกต่างจากเซต ด้วยเหตุผลดังต่อไปนี้
โปเกมอนเวิลด์แชมเปียนชิปส์
ประวัติ
ในช่วงต้นเดือนมกราคม ค.ศ. 2022 มีการยืนยันแล้วว่าโปเกมอนยูไนต์จะเล่นที่เวิลด์แชมเปียนชิปส์ ซึ่งทำให้เป็นเกมโมบาใหม่ล่าสุดที่มีการแข่งอีสปอตส์อย่างเป็นทางการ ต่อจากลีกออฟเลเจ็นดส์
หลายสิ่งอันดับ
นิยาม
หลายสิ่งอันดับนั้นสามารถกำหนดนิยามได้หลายแบบโดยที่ยังสอดคล้องกับคุณสมบัติที่ต้องการข้างต้น ดังต่อไปนี้
โปเกมอนเวิลด์แชมเปียนชิปส์
ประวัติ
ส่วนในเดือนพฤษภาคม ค.ศ. 2022 หลังจากผ่านไปหกฤดูกาล เพลย์! โปเกมอน ได้ประกาศสิ้นสุดโปเก็น ทัวร์นาเมนต์ แชมเปียนชิปซีรีส์ หลังฤดูกาล 2022
หลายสิ่งอันดับ
นิยามด้วยฟังก์ชัน
ในเชิงทฤษฎีเซต อาจนิยาม n-สิ่งอันดับเป็นฟังก์ชัน F ที่มีโดเมนเป็นเซต X ของตำแหน่งต่าง ๆ ในหลายสิ่งอันดับ และโคโดเมนเป็นเซต Y ของสิ่งต่าง ๆ ในหลายสิ่งอันดับ นั่นคือ นิยามให้ n-สิ่งอันดับ คือ เมื่อ หรืออาจเขียนในรูปลำลองได้เป็น
โปเกมอนเวิลด์แชมเปียนชิปส์
ประวัติ
ใน ค.ศ. 2022 มีการประกาศว่าการแข่งชิงแชมป์โลก ค.ศ. 2023 นี้จะจัดขึ้นที่โยโกฮามะ ประเทศญี่ปุ่น (ซึ่งเป็นพื้นฐานของนครเวอร์มิลเลียนในคันโต) เมื่องาน ค.ศ. 2023 เกิดขึ้น จะเป็นครั้งแรกที่เวิลด์แชมเปียนชิปส์ไปเยือนประเทศต้นทางของแฟรนไชส์ดังกล่าว ตลอดจนเป็นเวิลด์แชมเปียนชิปส์ครั้งแรกที่จะเกิดขึ้นในทวีปเอเชีย
หลายสิ่งอันดับ
นิยามด้วยคู่ลำดับซ้อน
ในเชิงทฤษฎีเซตสามารถนิยาม n-สิ่งอันดับได้อีกวิธีหนึ่ง นั่นคือ การใช้คู่อันดับซ้อน วิธีการนี้สมมติว่ามีการกำหนดนิยามคู่อันดับไว้เรียบร้อยแล้ว จากนั้นนำมาขยายเป็นนิยามของ n-สิ่งอันดับ โดยนิยามแบบเวียนเกิดดังนี้ เมื่อใช้นิยามนี้แบบเวียนเกิดจะได้ว่า
ตัวอย่างเช่น
หรืออาจกำหนดนิยามในทิศทางตรงข้ามก็ได้ ดังนี้ เมื่อใช้นิยามแบบเวียนเกิดจะได้ว่า
นิยามด้วยเซตซ้อน
เมื่อนำนิยามข้างต้นมาประกอบกับ นิยามคู่อันดับของคูระทาวสกี จะได้นิยามของ n-สิ่งอันดับ ที่เป็นนิยามในรูปทฤษฎีเซตแท้ ดังนี้
คณะรัฐศาสตร์และรัฐประศาสนศาสตร์ มหาวิทยาลัยราชภัฏมหาสารคาม
ประวัติ
เดิมมหาวิทยาลัยราชภัฏมหาสารคามเปิดสอนสาขาวิชารัฐประศาสนศาสตร์ สาขานิติศาสตร์ และสาขาวิชารัฐศาสตร์ ในคณะมนุษยศาสตร์และสังคมศาสตร์ โดยภาควิชาเศรษฐศาสตร์และการเมืองรับผิดชอบในสาขารัฐประศาสนศาสตร์และสาขาวิชานิติศาสตร์ ส่วนภาควิชาสังคมวิทยารับผิดชอบสาขาวิชารัฐศาสตร์
หลายสิ่งอันดับ
นิยามด้วยเซตซ้อน
ตัวอย่างเช่น
คณะรัฐศาสตร์และรัฐประศาสนศาสตร์ มหาวิทยาลัยราชภัฏมหาสารคาม
ประวัติ
เนื่องจากหลักสูตรสาขาทั้ง 3 สาขาเป็นหลักสูตรวิชาชีพและกึ่งวิชาชีพ ดังนั้น เพื่อให้เกิดความคล่องตัวและมีประสิทธิภาพในการบริหารงาน รวมทั้งรองรับความเติบโตของหน่วยงาน จึงมีการรวมหลักสูตรสาขาวิชาทั้ง 3 หลักสูตรเพื่อยกฐานะขึ้นเป็นหน่วยงาน เรียกว่า วิทยาลัยกฎหมายและการปกครอง (College of Law and Government - CLG) มีฐานะเทียบเท่าคณะ ซึ่งได้รับการอนุมัติจัดตั้งขึ้นตั้งแต่เดือนมีนาคม พ.ศ. 2552
ต่อมาเมื่อวันที่ 1 กรกฎาคม พ.ศ. 2557 ได้เปลี่ยนชื่อ "วิทยาลัยกฎหมายและการปกครอง" เป็น "คณะนิติศาสตร์" ตามประกาศมหาวิทยาลัยราชภัฏมหาสารคาม และเมื่อวันที่ 5 มิถุนายน พ.ศ. 2557 ได้มีประกาศมหาวิทยาลัยราชภัฏมหาสารคามให้แยกสาขาวิชารัฐศาสตร์ และสาขาวิชารัฐประศาสนศาสตร์ ออกจากคณะนิติศาสตร์ แล้วจัดตั้งเป็น คณะรัฐศาสตร์และรัฐประศาสนศาสตร์ ขึ้นมาตั้งแต่นั้นเป็นต้นไป
อัตลักษณ์คณะ
สัญลักษณ์ประจำคณะรัฐศาสตร์และรัฐประศาสนศาสตร์ มหาวิทยาลัยราชภัฏมหาสารคาม ได้แก่ "สิงห์สารคาม" โดย "สิงห์" หมายถึง ผู้ปกครองดั่งราชสีห์ ผู้เป็นจ้าวแห่งป่า และ "สารคาม" หมายถึง มหาวิทยาลัยราชภัฏมหาสารคาม
สีแดงชาติ หมายถึง สีแห่งเลือดเนื้อและจิตวิญญาณ
หน่วยงานและหลักสูตร
คณะรัฐศาสตร์และรัฐประศาสนศาสตร์ จัดการเรียนการสอนในหลักสูตรระดับปริญญาตรี ปริญญาโท และปริญญาเอก โดยแบ่งออกเป็น 4 สาขาวิชา ได้แก่
ทำเนียบคณบดี
หมายเหตุ คำนำหน้านามของผู้ดำรงตำแหน่งคณบดีเป็นคำนำหน้านามตามตำแหน่งทางวิชาการในขณะรับตำแหน่ง
สาขาวิชารัฐประศาสนศาสตร์
จำนวน 11 ท่าน ดังนี้
สาขาวิชารัฐศาสตร์
จำนวน 10 ท่าน ดังนี้
สาขาการบริหารจัดการท้องถิ่นและการบริหารการพัฒนา (หลักสูตร WIL)
จำนวน 8 ท่าน ดังนี้
กิจกรรมและองค์กรนักศึกษา
องค์กรนักศึกษา
คณะรัฐศาสตร์และรัฐประศาสนศาสตร์ มหาวิทยาลัยราชภัฏมหาสารคาม มีองค์กรนักศึกษา ดังนี้
สิงห์อีสานสัมพันธ์
เป็นกิจกรรมที่มี นักศึกษา หลักสูตรรัฐศาสตรบัณฑิต และหลักสูตรรัฐประศาสนศาสตรบัณฑิต ทั่วภาคอีสาน
สิงห์ตักสิลาสัมพันธ์
เป็นกิจกรรมการสัมมนาและแข่งขันกีฬา ระหว่าง คณะรัฐศาสตร์และรัฐประศาสนศาสตร์ มหาวิทยาลัยราชภัฏมหาสารคาม กับ วิทยาลัยการเมืองการปกครอง มหาวิทยาลัยมหาสารคาม โดยสลับกันเป็นเจ้าภาพ จัดครั้งแรกในปี 2560 ณ มหาวิทยาลัยมหาสารคาม
สิงห์สัญจรร้อยแก่นสารสินธุ์
เป็นกิจกรรมการสัมมนา ระหว่างมหาวิทยาลัย ในเขต จังหวัด ร้อยเอ็ด ขอนแก่น มหาสารคาม และกาฬสินธุ์ จัดครั้งแรกในปี 2566 ณ มหาวิทยาลัยมหาสารคาม
เฮนรี โบฟอร์ต ดยุกที่ 3 แห่งซัมเมอร์เซต
เฮนรี โบฟอร์ท ดยุคแห่งซัมเมอร์เซ็ทที่ 3 (Henry Beaufort, 3rd Duke of Somerset) (26 มกราคม ค.ศ. 1436 - 15 พฤษภาคม ค.ศ. 1464) เฮนรี โบฟอร์ท ดยุคแห่งซัมเมอร์เซ็ทเป็นขุนนางชาวอังกฤษที่มีบทบาทสำคัญในฐานะแม่ทัพฝ่ายราชวงศ์แลงคาสเตอร์ในสงครามดอกกุหลาบ
เฮนรี โบฟอร์ทเป็นบุตรของเอ็ดมันด์ โบฟอร์ท ดยุคแห่งซัมเมอร์เซ็ทที่ 2 และเอเลเนอร์ โบแชมพ์บุตรีของริชาร์ด โบแชมพ์ เอิร์ลแห่งวอริคที่ 13 ที่ทำให้เฮนรีเป็นลูกพี่ลูกน้องของเลดี้ มาร์กาเร็ต โบฟอร์ด (Lady Margaret Beaufort) และริชาร์ด เนวิลล์ เอิร์ลแห่งวอริคที่ 16 และเป็นลุงของเฮนรี สตาฟฟอร์ด ดยุคแห่งบัคคิงแฮมที่ 2 (Henry Stafford, 2nd Duke of Buckingham)
เฮนรี โบฟอร์ทถูกประหารชีวิตในปี ค.ศ. 1464 หลังจากที่พ่ายแพ้ในยุทธการเฮ็กซแฮม
ดูเพิ่ม
1436 1464
โรงเรียนวัดสระแก้ว
โรงเรียนวัดสระแก้ว อาจหมายถึง
รายชื่อแม่น้ำในประเทศลาว
รายชื่อต่อไปนี้เป็นแม่น้ำในประเทศลาว
อับดุล ราซัก
อับดุล ราซัก หรือ อู้ ยาซะ (ဦးရာဇတ်, ; เกิดเมื่อ 20 มกราคม พ.ศ. 2440) เป็นนักการเมืองและนักการศึกษาชาวพม่า เป็นรัฐมนตรีในคณะรัฐมนตรีว่าการกระทรวงศึกษาธิการและการวางแผนแห่งชาติในรัฐบาลของอองซานก่อนได้รับเอกราช และเป็นประธานสภามุสลิมพม่า เขาถูกลอบสังหารเมื่อ 19 กรกฎาคม พ.ศ. 2490
ราซักเกิดที่เมะทีลาในพม่าตอนบน บิดาของเขาคือเชกอับดุล ระห์มานซึ่งเป็นตำรวจชาวอินเดีย มารดาเป็นชาวพม่าและเป็นชาวพุทธชื่อ เญ่น-ละ พี่น้องของเขามีความใกล้ชิดกับพุทธศาสนาแต่เขายังคงใช้ชื่อมุสลิม ราซักต้องการเห็นเอกภาพของพม่าท่ามกลางความหลากหลาย เขาเข้าเรียนในโรงเรียนในมัณฑะเลย์ ไปศึกษาต่อที่วิทยาลัยย่างกุ้ง จนจบปริญญาตรีทางด้านภาษาอังกฤษ ใน พ.ศ. 2463 ราซักเป็นผู้นำนักศึกษาในการประท้วงระบบการศึกษาของอังกฤษใน พ.ศ. 2464 เขาเป็นผู้นำของโรงเรียนมัธยมแห่งชาติมัณฑะเลย์ แม้ว่าราซักจะเป็นลูกผสมระหว่างพม่า-อินดียแต่เขาก็ได้รับความนิยมจากทุกชุมชน ในช่วงที่ญี่ปุ่นรุกรานพม่า เขาถูกคุมขังอยู่ ใน พ.ศ. 2488 ราซักเป็นผู้นำของสันนิบาตเสรีชนต่อต้านฟาสซิสต์สาขามัณฑะเลย์ และได้รับเลือกตั้งเป็นตัวแทนจากมัณฑะเลย์ และได้รับตำแหน่งรัฐมนตรีในรัฐบาลของอองซานก่อนจะเสียชีวิตพร้อมกัน
ราซักเป็นผู้เรียกร้องให้มีเอกภาพระหว่างชาวพม่าที่เป็นพุทธและมุสลิม เขาเองเป็นมุสลิม แต่เขาก็สนใจพุทธศาสนาและเรียนภาษาบาลีด้วยตนเอง และมีส่วนร่วมช่วยก่อตั้งมหาวิทยาลัยมัณฑะเลย์
ปั๋วไห่
ปั๋วไห่ อาจหมายถึง
ปราสาทซิลวึช
ปราสาทซิลวึช (Castelo de Silves) เป็นปราสาทในเขตเทศบาลซิลวึช เขตฟารู ทางตอนใต้ของประเทศโปรตุเกส สันนิษฐานกันว่าชาวโรมันหรือไม่ก็ชาววิซิกอทเป็นผู้สร้างป้อมปราการสมัยแรกขึ้นบนที่ตั้งถิ่นฐานเดิมของชาวลูซิเทเนีย ระหว่างคริสต์ศตวรรษที่ 8 ถึง 13 ชาวมัวร์เข้าครอบครองปราสาทแห่งนี้และขยายต่อเติมออกไป ทำให้ปราสาทซิลวึชเป็นหนึ่งในป้อมปราการมัวร์ที่ได้รับการอนุรักษ์ไว้อย่างดีที่สุดในโปรตุเกส และส่งผลให้ได้รับการขึ้นทะเบียนเป็นโบราณสถานแห่งชาติใน ค.ศ. 1910
สถาปัตยกรรม
ปราสาทซิลวึชตั้งอยู่บนยอดเนินแห่งหนึ่งที่มองเห็นเมืองซิลวึช มีผังเป็นรูปหลายเหลี่ยมด้านไม่เท่า ประกอบด้วยหอหลัก 4 หอ และหอเล็ก 7 หอ เชื่อมถึงกันด้วยกำแพงเชิงเทิน
ลานภายในปราสาทมีโครงสร้างใต้ดินต่าง ๆ ซึ่งมีทางขึ้นมาถึงพื้นที่ระดับดินได้ ซิชแตร์นาดาโมรา (Cisterna da Moura) มีความสูง 10 เมตร และมีเนื้อที่ 820 ตารางเมตร ทำหน้าที่เป็นโถงกักเก็บน้ำใต้ดิน ส่วน ซิชแตร์นาดุชไกช์ (Cisterna dos Cães) เป็นหลุมแนวตั้งที่มีความลึก 60 เมตร และช่วยกักเก็บน้ำไว้ใต้ปราสาทเช่นกัน
ภายใน
ที่จัตุรัสทหารด้านตะวันตกเฉียงใต้ของกำแพงเชิงเทิน ปรากฏร่องรอยของอาคารหลังหนึ่งซึ่งสันนิษฐานกันว่าน่าจะเป็นที่ประทับของเจ้าชายเอ็งรีกึเมื่อครั้งทรงดำรงตำแหน่งผู้ว่าราชการอัลการ์วึ ชั้นล่างมีฐานรากเป็นดิน บันไดหินแบบไม่มีชานพัก และเพดานทรงโค้ง ส่วนชั้นบนมีห้องสองห้องคลุมด้วยเพดานไม้ทาสี ห้องหนึ่งประดับตราอาร์มราชวงศ์ในกรอบใบอะแคนทัส ใช้เป็นห้องเก็บอาวุธที่ยึดได้จากข้าศึก ประกอบด้วยชุดเกราะ ธง ทวน ปืนใหญ่ ปืนคาบศิลา และกลอง ส่วนอีกห้องประดับภาพเขียนอุปมานิทัศน์เทพเจ้ามาร์สขนาบข้างด้วยลายดอกไม้
เฮนรี เพอร์ซีย์
เฮนรี เพอร์ซีย์ อาจจะหมายถึง:
17 กรกฎาคม
วันที่ 17 กรกฎาคม เป็นวันที่ 198 ของปี (วันที่ 199 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 167 วันในปีนั้น
ปฐมบรรพบุรุษ
ในคัมภีร์ไบเบิล ปฐมบรรพบุรุษ (אבות Avot or Abot, singular אב Ab หรือ แอราเมอิก: אבא Abba) หมายถึง อับราฮัม อิสอัค และยาโคบ ซึ่งเป็นบรรพบุรุษของวงศ์วานอิสราเอล ศาสนายูดาห์ถือว่าทั้งสามคนนี้เป็นอัครบิดรและเรียกยุคที่พวกเขามีชีวิตอยู่ว่าสมัยปฐมบรรพบุรุษ เชื่อว่าทั้งสามเป็นผู้ที่พระยาห์เวห์ทรงเลือกให้เป็นตัวแทนมนุษยชาติรับการเผยแสดง และทำพันธสัญญากับพระองค์ พวกเขาจึงถือเป็นแบบอย่างให้กับประชาชนทั้งในขณะที่ยังมีชีวิตอยู่และแม้เมื่อล่วงลับไปแล้ว ศาสนาที่ได้รับอิทธิพลจากพวกเขาเรียกว่าศาสนาอับราฮัม (คือศาสนายูดาห์ ศาสนาคริสต์ และศาสนาอิสลาม) ในบางกรณีคำว่าปฐมบรรพบุรุษยังหมายรวมถึงบรรพบุรุษทั้งยี่สิบคนตั้งแต่อาดัมถึงอับราฮัมด้วย
นอกจากนี้ชาวยิวและชาวมุสลิมยังนับถือภรรยาเอกของทั้งสามคนคือ ซาราห์ (ภรรยาของอับราฮัม) เรเบคาห์ (ภรรยาของอิสอัค) และเลอาห์ (ภรรยาของยาโคบ) ว่าเป็นปฐมบรรพสตรี และเชื่อว่าร่างของพวกเขาทั้งหมดถูกเก็บไว้ในถ้ำเดียวกันในเมืองฮีบรอน ที่แห่งนี้จึงเป็นสถานที่ศักดิ์สิทธิ์ของทั้งสามศาสนา
เกร็ก เวลส์
เกร็ก เวลส์ (Greg Wells) เป็นนักดนตรี โปรดิวเซอร์เพลง และนักแต่งเพลงที่ได้เข้าชิงรางวัลแกรมมีหลายครั้ง อาศัยอยู่ในลอสแอนเจลิส เวลส์มีผลงานเพลงที่ทำยอดขายได้มากกว่า 85 ล้านหน่วย เขาผลิตเพลงและเขียนเพลงให้นักร้องอย่างเอลลา ไอร์ โฮลีไชลด์ อะเดล เกร็ก โฮลเดน รูฟัส เวนไรต์ ทเวนตีวันไพลอตส์ เคที เพร์รี เมเยอร์ ฮอว์ธอร์น วันรีพับลิก เคลลี คลาร์กสัน ฟาร์เรล วิลเลียมส์ ธีโอฟิลัส ลอนดอน วีเซอร์ คิด คัดดี้ ดิออล-อเมริกันรีเจกส์ ลอสต์อะโลน พิงก์ โอเท็ป เดฟโทนส์ แอโรสมิธ เบิร์ต แบกคาแรก เซลีน ดิออน แครชเทสต์ดัมมีส์ เอลตัน จอห์น จาส์ออฟเคลย์ และเคาต์เบซีออร์เคสตรา
ถนนพอร์โทเบลโล
ถนนพอร์โทเบลโล (Portobello Road) อยู่ในย่านนอตทิงฮิลล์ซึ่งอยู่ในเขตตะวันตกของกรุงลอนดอน ถนนพอร์โทเบลโลสายนี้แต่เดิมเป็นเพียงถนนสายเล็ก ๆ ต่อมาในคริสต์ศตวรรษที่ 19 ผู้คนก็เริ่มมาวางขายสินค้าโดยเริ่มจากของมือสอง แล้วต่อมากลายเป็นตลาดขายของเก่าและของใหม่ ตลอดทั้งสองฝั่งถนนเต็มไปด้วยร้านค้าหลากหลายแบบและขนาด
ถนนพอร์โทเบลโลเป็นที่รู้จักมากขึ้นและดังไปทั่วโลกจากภาพยนตร์เรื่อง รักบานฉ่ำที่น็อตติ้งฮิลล์
เกาะราชาใหญ่
เกาะราชาใหญ่ หรือที่เรียกกันในแบบภาษาท้องถิ่นว่า เกาะรายาใหญ่ ตั้งอยู่ในตำบลราไวย์ อำเภอเมืองภูเก็ต จังหวัดภูเก็ต มีพื้นที่ 4.708 ตารางกิโลเมตร อยู่ห่างจากเกาะราชาน้อยประมาณ 6 กิโลเมตร  เป็นเกาะซึ่งตั้งอยู่ทางทิศใต้ของเกาะภูเก็ต ห่างจากชายฝั่งเกาะภูเก็ต ท่าเทียบเรืออ่าวฉลองประมาณ 25 กิโลเมตร และแหลมพันวาประมาณ 21 กิโลเมตร การเดินทางโดยเรือหางยาวจากท่าเรืออ่าวฉลองใช้เวลาประมาณ 2 ชั่วโมง และเรือสปีดโบต ประมาณ 45 นาที ถึง 1 ชั่วโมง
เกาะราชาใหญ่ส่วนพื้นที่ราบที่อยู่ติดทะเล ชาวบ้านและนักลงทุนได้พัฒนาบางส่วนเป็นที่พักและร้านอาหารสำหรับรองรับนักท่องเที่ยว เกาะราชาใหญ่ประกอบด้วย อ่าวปะตก อยู่ทางด้านตะวันตกระหว่างหุบเขา เป็นรูปคล้ายเกือกม้า อ่าวสยามเป็นอ่าวที่ยาวที่สุดของเกาะ และอ่าวขอนแค ทางตะวันออกของเกาะ เหมาะแก่การดำน้ำดูปะการัง เช่น ปะการังเขากวาง ประการังอ่อน เป็นจุดดำน้ำดูปะการังที่สมบูรณ์จุดหนึ่ง
เกาะราชาใหญ่มีแนวปะการังก่อตัวหนาแน่น ยกเว้นด้านตะวันตกเฉียงใต้ที่มีลักษณะโขดหินโดยจะพบปะการังบริเวณที่เป็นอ่าว พื้นที่แนวปะการังทั้งหมดประมาณ 267 ไร่ แนวปะการังกว้างประมาณ 200 เมตร และขอบแนวปะการังสิ้นสุดที่ความลึกประมาณ 10 เมตร ปะการังที่มีชนิดเด่นทั้งในด้านโคโลนีและการปกคลุมพื้นที่ ส่วนใหญ่มีรูปทรงเป็นก้อน ได้แก่ ปะการังโขด (Porites lutea) ปะการังโขด (Porites lobata) ปะการังสีน้ำเงิน (Heliopora coeruleaorites) ปะการังช่องเล็ก (Montipora spp.) ปะการังช่องดาว (Asteropora spp.) และปะการังรังผึ้ง (Coeloseris spp.)
มงชีกึ
มงชีกึ (Monchique) เป็นเมืองและเทศบาลแห่งหนึ่งในเขตฟารู ทางตอนใต้ของประเทศโปรตุเกส ใน พ.ศ. 2554 มีประชากร 6,045 คน บนพื้นที่ 395.30 ตารางกิโลเมตร
เทศบาลมงชีกึตั้งอยู่ในทิวเขามงชีกึและเป็นสถานที่ท่องเที่ยวร่วมกับเมืองมงชีกึซึ่งเป็นศูนย์กลางการบริหารเทศบาล สิ่งที่น่าสนใจได้แก่ ย่านเมืองเก่า ทิวทัศน์จากยอดเขาฟอยยาและยอดเขาปีกอตา การเดินป่า การดูนก และการขี่จักรยาน มีพุน้ำร้อนกำมะถันพร้อมห้องอาบน้ำและสปาเพื่อสุขภาพห่างจากตัวเมืองออกไป 6 กิโลเมตร ยูคาลิปตัส ไม้ก๊อก ส้ม มะนาว น้ำผึ้ง น้ำมันมะกอก เกาลัด เก้าอี้สนามที่ทำจากไม้เกาลัด แฮมและไส้กรอกหมูดำเป็นผลิตภัณฑ์หลักของเทศบาล นอกจากนี้มงชีกึยังมีอุตสาหกรรมขนาดเล็กที่ผลิตของที่ระลึกสำหรับนักท่องเที่ยว และผลิตมึโดรญูซึ่งเป็นบรั่นดีท้องถิ่นที่กลั่นจากผลสตรอว์เบอร์รีต้น (Arbutus unedo)
ธงฟ้า
ธงฟ้า (Blue Flag) เป็นเครื่องหมายการค้าของมูลนิธิเพื่อการศึกษาสิ่งแวดล้อม (Foundation for Environmental Education) ซึ่งเป็นองค์การนอกภาครัฐที่ไม่แสวงหาผลกำไร ประกอบด้วยองค์การ 65 องค์การในประเทศสมาชิก 77 ประเทศ ธงฟ้าเป็นการรับรองเป็นลายลักษณ์อักษรจากมูลนิธิฯ ว่าชายหาด ท่าจอดเรือเล็ก หรือผู้ประกอบการท่องเที่ยวทางเรือรายหนึ่ง ๆ มีการจัดการที่เป็นไปตามมาตรฐานของมูลนิธิฯ
เกณฑ์ธงฟ้าของมูลนิธิฯ ประกอบด้วยมาตรฐานด้านคุณภาพ ความปลอดภัย การศึกษาและสารสนเทศด้านสิ่งแวดล้อม การให้บริการ และการจัดการสิ่งแวดล้อมทั่วไป ธงฟ้าเป็นที่ต้องการของชายหาด ท่าจอดเรือเล็ก และผู้ประกอบการท่องเที่ยวทางเรืออย่างยั่งยืนเนื่องจากเป็นตัวบ่งชี้ถึงมาตรฐานด้านสิ่งแวดล้อมและด้านคุณภาพสูง
ใน พ.ศ. 2559 สเปนมีหาดธงฟ้ามากกว่าประเทศอื่น ๆ มาทุกปี นับตั้งแต่เริ่มมีการมอบรางวัลใน พ.ศ. 2530
รายชื่อโรงเรียนในจังหวัดนครราชสีมา
ภาพรวม
จังหวัดนครราชสีมามีโรงเรียนทั้งหมด 1,561 โรงเรียน โดยแบ่งตามสังกัดและอำเภอที่ตั้งดังนี้
สำนักงานคณะกรรมการการศึกษาขั้นพื้นฐาน
จังหวัดนครราชสีมามีโรงเรียนสังกัด สพฐ. จำนวน 1,355 โรงเรียน โดยแบ่งเป็นโรงเรียนมัธยมศึกษาสังกัดสำนักงานเขตพื้นที่การศึกษามัธยมศึกษานครราชสีมา (สพม.นครราชสีมา) จำนวน 50 โรงเรียน โรงเรียนสังกัดสำนักงานเขตพื้นที่การศึกษาประถมศึกษานครราชสีมาทั้ง 7 เขตจำนวน 1,304 โรงเรียน และโรงเรียนสังกัดสำนักบริหารงานการศึกษาพิเศษ 1 โรงเรียน
เขตพื้นที่การศึกษาประถมศึกษาของจังหวัดนครราชสีมาแบ่งดังนี้
สำนักงานเขตพื้นที่การศึกษามัธยมศึกษานครราชสีมา
จังหวัดนครราชสีมาอยู่ในเขตพื้นที่การศึกษามัธยมศึกษานครราชสีมา และมีโรงเรียนในสังกัดจำนวน 50 โรงเรียน โดยจัดอยู่ใน 5 กลุ่มโรงเรียนได้แก่
โดยอำเภอเทพารักษ์ อำเภอโนนไทย อำเภอบัวลาย อำเภอวังน้ำเขียว และอำเภอสูงเนินไม่มีโรงเรียนสังกัดสำนักงานเขตพื้นที่การศึกษามัธยมศึกษา เขต 31
สำนักงานเขตพื้นที่การศึกษาประถมศึกษานครราชสีมาเขต 1
สพป.นครราชสีมา เขต 1 มีพื้นที่ครอบคลุม 2 อำเภอทางตอนกลางของจังหวัด ได้แก่อำเภอเมืองนครราชสีมาและอำเภอโนนสูง มีโรงเรียนในความรับผิดชอบจำนวน 143 โรงเรียน โดยแบ่งเป็นอำเภอเมืองนครราชสีมา 77 โรงเรียน และอำเภอโนนสูง 66 โรงเรียน
สำนักงานเขตพื้นที่การศึกษาประถมศึกษานครราชสีมาเขต 2
สพป.นครราชสีมา เขต 2 มีพื้นที่ครอบคลุม 5 อำเภอทางตะวันออกของจังหวัด ได้แก่อำเภอจักราช อำเภอเฉลิมพระเกียรติ อำเภอโชคชัย อำเภอหนองบุญมาก และอำเภอห้วยแถลง มีโรงเรียนในความรับผิดชอบจำนวน 176 โรงเรียน โดยแบ่งเป็นอำเภอห้วยแถลง 46 โรงเรียน อำเภอจักราช 45 โรงเรียน อำเภอโชคชัย 39 โรงเรียน อำเภอหนองบุญมาก 26 โรงเรียน และอำเภอเฉลิมพระเกียรติ 20 โรงเรียน
สำนักงานเขตพื้นที่การศึกษาประถมศึกษานครราชสีมาเขต 3
สพป.นครราชสีมา เขต 3 มีพื้นที่ครอบคลุม 4 อำเภอทางตอนใต้ของจังหวัด ได้แก่อำเภอครบุรี อำเภอปักธงชัย อำเภอวังน้ำเขียว และอำเภอเสิงสาง มีโรงเรียนในความรับผิดชอบจำนวน 186 โรงเรียน โดยแบ่งเป็นอำเภอปักธงชัย 74 โรงเรียน อำเภอครบุรี 50 โรงเรียน อำเภอเสิงสาง 33 โรงเรียน และอำเภอวังน้ำเขียว 29 โรงเรียน
สำนักงานเขตพื้นที่การศึกษาประถมศึกษานครราชสีมาเขต 4
สพป.นครราชสีมา เขต 4 มีพื้นที่ครอบคลุม 3 อำเภอทางตะวันตกเฉียงใต้ของจังหวัด ได้แก่อำเภอปากช่อง อำเภอสีคิ้ว และอำเภอสูงเนิน มีโรงเรียนในความรับผิดชอบจำนวน 180 โรงเรียน โดยแบ่งเป็นอำเภอปากช่อง 73 โรงเรียน อำเภอสีคิ้ว 62 โรงเรียน และอำเภอสูงเนิน 45 โรงเรียน
สำนักงานเขตพื้นที่การศึกษาประถมศึกษานครราชสีมาเขต 5
สพป.นครราชสีมา เขต 5 มีพื้นที่ครอบคลุม 6 อำเภอทางตะวันตกของจังหวัด ได้แก่อำเภอขามทะเลสอ อำเภอขามสะแกแสง อำเภอด่านขุนทด อำเภอเทพารักษ์ อำเภอโนนไทย และอำเภอพระทองคำ มีโรงเรียนในความรับผิดชอบจำนวน 213 โรงเรียน โดยแบ่งเป็นอำเภอด่านขุนทด 83 โรงเรียน อำเภอโนนไทย 44 โรงเรียน อำเภอขามสะแกแสง 27 โรงเรียน อำเภอพระทองคำ 26 โรงเรียน อำเภอขามทะเลสอ 17 โรงเรียน และอำเภอเทพารักษ์ 16 โรงเรียน